25. 3. 94 De Europæiske Fællesskabers Tidende Nr. L 82/33 RÅDETS DIREKTIV 94/8/EF af 21. marts 1994 om ændring af direktiv 78/660/EØF for så vidt angår revision af de beløb, der er udtrykt i ecu RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets fjerde direktiv 78/660/EØF af 25. juli 1978 på grundlag af traktatens artikel 54, stk. 3, litra g), om årsregnskaberne for visse selskabsformer ()), særlig artikel 53, stk. 2, under henvisning til forslag fra Kommissionen, og ud fra følgende betragtninger : I artikel 11 og 27 i direktiv 78/660/EØF, artikel 6 i direktiv 83/349/EØF (?) og artikel 20 og 21 i direktiv 84/253/EØF (?) henvises der til numeriske grænser, udtrykt i ecu, for statussummen og nettoomsætningen, inden for hvilke medlemsstaterne kan tillade visse fravi- gelser fra disse direktiver ; i henhold til artikel 53, stk. 2, i direktiv 78/660/EØF skal Rådet på forslag fra Kommissionen hvert femte år foretage en undersøgelse og i givet fald en revision af direktivets beløb udtrykt i ecu under hensyntagen til den økonomiske og valutariske udvikling i Fællesskabet ; i overensstemmelse med artikel 53, stk. 2, i direktiv 78/ 660/EØF har Rådet ved direktiv 84/569/EØF (') og direktiv 90/604/EØF (?) foretaget to revisioner af nævnte beløb ; den tredje fremårsperiode udløb den 24. juli 1993, og der bør derfor foretages en ny vurdering af disse beløb ; målt i faste priser har ecuen i de seneste fem år mistet en del af sin værdi ; som følge heraf og under hensyntagen til den økonomiske og valutariske udvikling i Fællesskabet er det nødvendigt at forhøje nævnte beløb — (') EFT nr. L 222 af 14. 8. 1978, s. 11, direktivet er senest ændret ved direktiv 90/605/EØF (EFT nr. L 317 af 16. 11. 1990, s. 60). Ø FÆ)T nr. L 193 af 18. 7. 1983, s. 1. () EFT nr. L 126 af 12. 5. 1984, s. 20. () EFT nr. L 314 af 4. 12. 1984, s. 28. () EFT nr. L 317 af 16. 11. 1990, s. 57. UDSTEDT FØLGENDE DIREKTIV : Artikel 1 1. — Artikel 11 i direktiv 78/660/EØF ændres således : — i første led ændres »statussum : 2000000 ECU-« til »statussum : 2 500 000 ECU« — i andet led ændres »nettoomsætning : 4 000 000 ECU« til »nettoomsætning : 5000 000 ECU«. 2. = Artikel 27 i direktiv 78/660/EØF ændres således : — i første led ændres : »statussum : 8 000 000 ECU« til »statussum : 10 000 000 ECU« — i andet led ændres: »nettoomsætning: 16 000 000 ECU« til »nettoomsætning : 20 000 000 ECU«. 3. —Revisionen af de i stk. I og 2 nævnte beløb er den tredje af de revisioner, der skal foretages hvert femte år, jf. artikel 53, stk. 2, i direktiv 78/660/EØF. Artikel 2 Ecuens modværdi i national valuta er den, der gjaldt den 21. marts 1994, jf. meddelelse i De Europæiske Fællesska- bers Tidende. Artikel 3 1. De medlemsstater, som agter at benytte sig af den mulighed, der gives ved artikel 11 og 27 i direktiv 78/660/ EØF, som ændret ved nærværende direktiv, sætter de nødvendige love og administrative bestemmelser i kraft for at efterkomme nærværende direktiv på et vilkårligt tidspunkt efter datoen for dets meddelelse. De underretter straks Kommissionen herom. 2.  Når medlemsstaterne vedtager disse love og admini- strative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne. 3. Medlemsstaterne meddeler Kommissionen teksten til de vigtigste bestemmelser, som de udsteder på det område, der er omfattet af dette direktiv.